
Par apropriācijas pārdali starp Iekšlietu ministrijas budžeta programmām, apakšprogrammām, pasākumiem un izdevumu kodiem atbilstoši ekonomiskajām kategorijām
· 1. Lai nodrošinātu kritiski svarīgu valsts funkciju izpildi, atļaut Iekšlietu ministrijai pārdalīt finansējumu 1 150 500 euro apmērā, tai skaitā:
· 1.1. budžeta apakšprogrammā 02.03.00 "Vienotās sakaru un informācijas sistēmas uzturēšana un vadība" samazināt finansējumu 121 931 euro apmērā Valsts policijas transportlīdzekļos esošās transportlīdzekļu valsts reģistrācijas numura zīmes nolasīšanas iekārtas izgūto datu uzlabošanai un uzturēšanai un palielināt finansējumu 121 931 euro apmērā budžeta programmā 10.00.00 "Valsts robežsardzes darbība" degvielas izdevumu segšanai saistībā ar būtisku degvielas sadārdzinājumu;
· 1.2. budžeta apakšprogrammā 06.01.00 "Valsts policija" samazināt finansējumu 470 000 euro apmērā ilgtermiņa saistību pasākumam "Ceļu satiksmes pārkāpumu fiksēšanas tehnisko līdzekļu darbības nodrošināšana", samazināt finansējumu 63 838 euro apmērā 2025.–2027. gada prioritārajam pasākumam "Elektroniskās uzraudzības sistēmas ieviešana un uzturēšana" un samazināt finansējumu 15 697 euro apmērā Eiropas Savienības novērošanas misijai Gruzijā (EUMM Georgia) un palielināt finansējumu 549 535 euro apmērā degvielas izdevumu segšanai saistībā ar būtisku degvielas sadārdzinājumu;
· 1.3. budžeta programmā 10.00.00 "Valsts robežsardzes darbība" samazināt finansējumu 49 026 euro apmērā ārējās sauszemes robežas tehnoloģiskās infrastruktūras darbībai nepieciešamo pieslēgumu uzturēšanai un palielināt finansējumu 49 026 euro apmērā degvielas izdevumu segšanai saistībā ar būtisku degvielas sadārdzinājumu;
· 1.4. budžeta apakšprogrammā 11.01.00 "Pilsonības un migrācijas lietu pārvalde" samazināt finansējumu 18 909 euro apmērā ilgtermiņa saistībām maksājumiem starptautiskajās institūcijās un programmās un samazināt finansējumu 8 624 euro apmērā vēlēšanu norises nodrošināšanai un palielināt finansējumu 27 533 euro apmērā budžeta programmā 10.00.00 "Valsts robežsardzes darbība" degvielas izdevumu segšanai saistībā ar būtisku degvielas sadārdzinājumu;
· 1.5. budžeta apakšprogrammā 40.02.00 "Nekustamais īpašums un centralizētais iepirkums" samazināt finansējumu 203 087 euro apmērā autostāvvietas izbūvei Iekšējās drošības akadēmijas kompleksā Ezermalas ielā 8, Rīgā, un palielināt finansējumu:
· 1.5.1. budžeta apakšprogrammā 06.01.00 "Valsts policija" 15 354 euro apmērā degvielas izdevumu segšanai saistībā ar būtisku degvielas sadārdzinājumu;
· 1.5.2. budžeta programmā 10.00.00 "Valsts robežsardzes darbība" 187 733 euro apmērā degvielas izdevumu segšanai saistībā ar būtisku degvielas sadārdzinājumu;
· 1.6. budžeta programmā 44.00.00 "Iekšējās drošības akadēmija" samazināt finansējumu 199 388 euro apmērā amatpersonu izglītības pilnveidei un palielināt finansējumu 199 388 euro apmērā budžeta programmā 09.00.00 "Valsts drošības dienesta darbība" izdevumu segšanai, kas saistīti ar operatīvo darbību. 
· 2. Iekšlietu ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam.
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

